text: Se billederne: Målrig ishockeysemifinale får vestjysk vinder
  22 marts 2016 kl. 21.23
  Tirsdag aften begyndte semifinaleserien mellem SønderjyskE Ishockey og Esbjerg Energy.
  På forhånd er SønderjyskE udråbt som favoritter til at gå videre til DM-finalen i Ishockey Metal Ligaen. Men de vestjyske ishockeyspillere vil gøre alt, for at få revanche for nederlaget i finalen sidste år.
  Der spilles bedst af syv kampe. Først semifinalekamp blev spillet i SE Arena i Vojens. Det blev en kamp med mange mål.
  I første periode bragte Esbjerg sig foran med 1-0 på mål af Søren Nielsen.
  Thomas Spelling fik reduceret i anden periode til 1-1 på powerplay, og derefter tog kampen en drejning.
  Kort tid efter svarede Mike Dalhuisen igen, og bragte Esbjerg foran 2-1. Resten af perioden stod der Esbjerg på. Esben Nielsen scorede til 1-3 efter knapt 10 minutter af anden periode. Matthew Pistilli gjorde det til 4-1 til Esbjerg. Med fire minutter igen af perioden, bragte Mario Lamoureux Esbjerg på 5-1 efter et flot angreb.
  Dermed så kampen ud til at være afgjort. Men Sønderjyske ville det anderledes.
  Efter 55 minutter af kampen kom Kim Lykkeskov på tavlen i sin kamp nummer 750. Reducering til 2-5. Få sekunder efter bragte Cory Quirk fornyet spænding i kampen med sin powerplayscoring til 3-5.
  SønderjyskE tog målmanden ud, og med 16 sekunder tilbage af kampen, sendte Cory Quirk igen pucken i nettet.
  En målrig og hæsblæsende første semifinalekamp endte med en Esbjerg-scoring af Aaron Lee.
  Esbjerg Energy vinder kampen med 6-4.
  I den anden semifinaleserie vandt Frederikshavn den første kamp med 3-1 over Herning.
  